Anita Desai
Store norske leksikon,Språk og litteratur,Litteratur i verden,Asias litteratur,Indias engelskspråklig litteratur
Anita Desai er en indisk forfatter som skriver på engelsk. Forfatterskapet hennes omfatter både romaner, noveller og barnebøker.
Desai er av indisk-tysk familie og har studert ved universitetet i Delhi. Hennes fortellinger gir levende bilder av dagligliv i det moderne India. Hun skriver nøkternt, og samtidig med stor innlevelse. Forfatterskapet hennes inkluderer romanene Fire on the Mountain (1977, norsk oversettelse: Fjellet i flammer, 1988), Clear Light of Day (1980), In Custody (1984), Baumgartner's Bombay (1988), Journey to Itacha (1995), Fasting, Feasting (1999) og The Zig Zag Way (2004).Hennes tidlige noveller er samlet i Games at Twilight (1978). Diamond Dust and Other Stories kom i 2000. Hun har også skrevet flere bøker for barn, blant annet The Village by the Sea (1982). I 2011 publiserte hun The artist of disapperance, som består av tre langnoveller. Desai bor i USA, og underviser ved MIT i Cambridge, Massachusetts. Datteren Kiran Desai er også en anerkjent indisk forfatter. Bøker Cry, the peacock (1963)  Voices in the city (1965)  Bye bye blackbird (1971)  The peacock garden (1974)  Where shall we go this summer (1975)  Cat on a houseboat (1976)  Fire on the Mountain (1977, norsk oversettelse: Fjellet i flammer, 1988)  Games at Twilight (1978)  Clear Light of Day (1980)  The village by the sea (1982)  In Custody (1984)  Baumgartner's Bombay (1988)  Journey to Itacha (1995)  Fasting, Feasting (1999)  Diamond Dust and Other Stories (2000)  The Zig Zag Way (2004)  The artist of disapperance (2011) Les mer i Store norske leksikon Indias litteratur